google/wiki40b huggingface dataset:
Ľvovská univerzita

Ľvovská univerzita (oficiálne Ľvovská národná univerzita Ivana Franka, ukr. Львівський національний університет імені Івана Франка) je univerzita sídliaca v západoukrajinskom Ľvove, jedna z najstarších univerzít na východ od Visly a jedna z najväčších na Ukrajine.
Škola bola založená v roku 1608 jezuitmi. Roku 1661 potom na žiadosť Jána II. Kazimíra získala titul akadémie. V čase II. poľskej republiky niesla názov Uniwersytet Jana Kazimierza. Potom, čo sa Ľvov stal súčasťou Ukrajinskej SSR, bola pomenovaná po spisovateľovi a absolventovi Ivanovi Frankovi.
Celkový počet študentov na konci 20. storočia prevyšoval 15 000. Súčasným rektorom je Volodymyr Melnyk, filozof. Známymi absolventmi sú napríklad Stanisław Lem, Bruno Schulz, Ludwig Fleck, Jaroslav Rudnyckyj, Ivan Kaljajev, Rudolf Weigl alebo matematici spätí s medzivojnovou Ľvovskou matematickou školou.
Allianz – Slovenská poisťovňa

Dejiny spoločnosti

Korene Allianz – Slovenskej poisťovne siahajú až do roku 1919. Jej činnosť je postavená na  tradíciách Slovenskej poisťovne. Od svojho založenia bola najúspešnejšou poisťovňou na domácom trhu. Svoje postavenie na trhu si udržala až do znárodnenia v roku 1945, kedy sa stala súčasťou Československej štátnej poisťovne, ktorá mala monopolné postavenie až do „nežnej“ revolúcie. 
V roku 1969 začala fungovať ako samostatná Slovenská štátna poisťovňa. Zmena politického režimu na Slovensku umožnila mnohé ekonomické reformy a poistný trh sa začal otvárať. Nový zákon o poisťovníctve z roku 1991 umožnil vstup na trh ďalším tuzemským aj zahraničným firmám a to znamenalo začiatok postupnej transformácie štátnej Slovenská poisťovňa na komerčnú inštitúciu. 
V roku 2001 vyhrala Allianz AG, ktorá v tom čase už tiež pôsobila na slovenskom poistnom trhu, medzinárodné výberové konanie na získanie väčšinového podielu v štátnej Slovenskej poisťovni. Rok 2002 tak znamenal pre obe spoločnosti prípravu na nový spoločný začiatok. Oficiálnym dňom vzniku Allianz – Slovenskej poisťovne sa stal 1. január 2003.

Produkty

Allianz – Slovenská poisťovňa je univerzálnou komerčnou poisťovňou a vo svojom portfóliu má produkty tak neživotného ako aj životného poistenia. V oblasti neživotného poistenia ponúka klientom napr.: poistenie automobilov, cestovné poistenie, poistenie domácnosti, poistenie podnikateľov, poistenie lietadiel, poistenie lodí. V oblasti životného poistenia napr.: kapitálové životné poistenie, investičné životné poistenie, poistenie detí, úrazové poistenie.

Ocenenia

Produkty a služby Allianz – Slovenskej poisťovne získali viacero ocenení laickej aj odbornej verejnosti. Medzi najvýznamnejšie na trhu slovenských finančných inštitúcií patrí zisk titulu „Poisťovňa roka“ v rokoch 2009 a 2010, ktorý každoročne udeľuje ekonomický týždenník Trend. Produkty spoločnosti získavajú každoročne ocenenia Zlatá minca.

Filantropia

Allianz – Slovenská poisťovňa vyvíja aj aktivity na podporu znevýhodnených skupín v rôznych sociálnych a kultúrnych sférach. Financuje projekty neziskových organizácií ako sú Úsmev ako dar a niekoľkokrát ročne usporadúva hromadné darovanie krvi pre Červený kríž priamo v areáli spoločnosti. Spoločnosť v roku 2008 založila Nadáciu Allianz, ktorej hlavným cieľom je aktívne prispievať k zvyšovaniu bezpečnosti na cestách.

Služby

Allianz – Slovenská poisťovňa okrem predaja poistenia poskytuje svojim klientom aj inovatívne služby v procese likvidácie poistných udalostí. Okrem možnosti hlásenia prostredníctvom linky 0800 122 222 majú klienti možnosť svoje poistné udalosti nahlásiť už aj prostredníctvom internetu a mobilnej aplikácie.
O klientov spoločnosti sa stará skoro 1900 kmeňových zamestnancov a takmer 5000 externých agentov pôsobiacich po celom Slovensku.
Štvrtok na Ostrove

Pamiatky

Dominantou obce je pôvodne neskororománsky, neskôr goticky prestavaný kostol sv. Jakuba z z polovice 13. storočia, ktorý sa spomína už v r. 1333. Počas histórie prešiel stavebným vývojom, no najrozsiahlejšie úpravy sa uskutočnili v 16. storočí, pretože v rokoch 1590 poškodilo kostol zemetrasenie. Ku kultúrnym pamiatkam patrí aj Trojičný stĺp, socha sv. Floriána z roku 1893, prícestné kríže a pamätníky obetiam 1. a 2. svetovej vojny.
Stolička

Stolička je súčasť bytového zariadenia, kus nábytku rozličným spôsobom upravený na sedenie pre jedného človeka.
Typická stolička sa skladá z operadla, sedadla a nosnej časti (väčšinou ide o 4 nohy, ale výnimkou niesu viac či menejnohé varianty). Doplnkom stoličky je opierka (operadlo na ruky), s ktorou sa už zaraďuje do skupiny nábytku slúžiaceho predovšetkým k odpočinku, ako kreslo. Stolička môže a nemusí byť čalúnená; kreslo je čalúnené vždy.
Stolička je určená pre jednu osobu a neslúži len k relaxačným účelom, ale napríklad aj pri stolovaní alebo pri rôznej práci. Pohovka, lavička, gauč atď. sú určené pre viac osôb a využitie nachádzajú hlavne v odpočinkovej činnosti. Stolička je vyrobená takmer z ľubovoľného pevného materiálu, ale medzi najčastejšie patria stoličky vyrobené z dreva (napr. ratan), plastu, kovu, pleteného prútia atď.

Správne rozmery stoličky

Výška sedadla by mala byť v rozmedzí 40 až 50 cm tak, aby sediaci človek mal nohy v kolenách ohnuté v tupom uhle. Uhol operadla by mal byť taký, aby bola osoba pri opretí v miernom záklone (5°). Výška operadla by mala byť približne taká, aby dosahovala pod lopatky alebo k ramenám tela. Kancelárska stolička poskytuje sediacemu vyšší komfort, má prvky aktívneho sedenia a ide o typ ergonomickej stoličky pre dlhodobé sedenie.
Berbiguières

Poloha

Obec má rozlohu 5,35 km². Najvyšší bod je položený 250 m n. m. a najnižší bod 55 m n. m.

Obyvateľstvo

Počet obyvateľov obce je 174 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Troisvilles

Poloha

Obec má rozlohu 8,42 km². Najvyšší bod je položený 143 m n. m. a najnižší bod 113 m n. m.

Obyvateľstvo

Počet obyvateľov obce je 835 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wisches

Poloha

Obec má rozlohu 19,25 km². Najvyšší bod je položený 960 m n. m. a najnižší bod 262 m n. m.

Obyvateľstvo

Počet obyvateľov obce je 2 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Endokrinná žľaza

Endokrinná žľaza alebo žľaza s vnútorným vylučovaním je žľaza bez vývodu.
Vylučuje hormóny do telových tekutín (napr. do krvi alebo miazgy). Súbor takýchto žliaz tvorí tzv. endokrinnú sústavu.

Človek

U človeka v užšom zmysle medzi endokrinné žľazy patria: epifýza, hypotalamus, nadobličky, pankreas, hypofýza, pohlavné žľazy, prištítne žľazy a štítna žľaza. V širšom zmysle sem patria aj: GIT, obličky, srdce, tkanivá a trofoblast placenty.
Doudeville (obec)

Poloha

Obec má rozlohu 14,51 km². Najvyšší bod je položený 156 m n. m. a najnižší bod 85 m n. m.

Obyvateľstvo

Počet obyvateľov obce je 2 561 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Minister financií

Minister financií je vo väčšine štátov člen vlády, poverený riadením štátnej pokladnice, daňového systému a vypracovávaním štátneho rozpočtu. Ojedinele môže zastávať aj ďalšie úlohy, napríklad niesť zodpovednosť za hospodársku alebo menovú politiku štátu. Spravidla bývajú v súčasnosti tieto právomoci dané samostatným orgánom, za menovú politiku býva v moderných demokratických štátoch väčšinou zodpovedná centrálna banka.
V niektorých krajinách je označenie funkcie ministra financií odlišné, napríklad v USA sa volá angl. Secretary of the Treasury, doslova „tajomník (štátnej) pokladnice“. Inde je rozdelenie právomocí zložitejšie, napríklad v Austrálii je vo vláde za financie zodpovedný angl. Treasurer of Australia („pokladník Austrálie“), jestvuje tu však aj angl. Minister for Finance („minister pre financie“), ktorý je fakticky zástupcom „pokladníka Austrálie“.
Ministri financií zvyčajne patria k najdôležitejším členom vládnych kabinetov, často na druhom mieste hneď po predsedovi vlády.
Minister financií Slovenskej republiky stojí na čele Ministerstva financií Slovenskej republiky. V súčasnosti (november 2017) je ministrom financií Peter Kažimír (strana Smer-SD).
Polanská niva

Ochrana

Predmetom ochrany je jedinečná ukážka lužného lesa v nive rieky Odry s početnými mŕtvymi ramenami a meandrujúcim tokom rieky.
Mont-sur-Courville

Poloha

Obec má rozlohu 5,94 km². Najvyšší bod je položený 173 m n. m. a najnižší bod 75 m n. m.

Obyvateľstvo

Počet obyvateľov obce je 134 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Colombe-sur-Gand

Poloha

Obec má rozlohu 13,56 km². Najvyšší bod je položený 774 m n. m. a najnižší bod 468 m n. m.

Obyvateľstvo

Počet obyvateľov obce je 403 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manou (Eure-et-Loir)

Poloha

Obec má rozlohu 13,38 km². Najvyšší bod je položený 277 m n. m. a najnižší bod 194 m n. m.

Obyvateľstvo

Počet obyvateľov obce je 573 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Numa Pompilius

Numa Pompilius (údajne 750 – 672 pred Kr.) bol legendárny druhý rímsky kráľ, nástupca Romula. Podľa neskorších rímskych historikov mal vládnuť v rokoch 715 – 673 pred Kr, mesto upevnil a zjednotil. Na rozdiel od bojovného Romula sa snažil zjemniť rímske mravy, podporoval prísne dodržiavanie hraníc, veľmi sa zaslúžil o výstavbu chrámov a zavádzanie náboženských kultov.

Pramene

Najstaršie správy o N. Pompiliovi pochádzajú z 3. stor. pred Kr., bohatšie údaje až z pomerne neskorších prameňov klasického obdobia, ako je Livius (+ 17) alebo Plútarchos (+ 127). Nepochybne čerpali zo starších zdrojov, ich správy však majú legendárny charakter a niekedy len vysvetľujú neskoršie zvyky a skutočnosti (etiológia).

Život a pôsobenie

Numa žil so svojou ženou v meste Cures v kraji Sabinov a po Romulovej smrti sa až na naliehanie svojho svokra, sabinského kráľa Tita Tacia a priateľov prijal ponuku stať sa kráľom Ríma. Aby obmedzil násilie, zrušil Romulovu tristočlennú osobnú stráž (celeres, t. j. „rýchli“) a podporoval náboženstvo vrátane ochrany medzí. Na Kapitole postavil chrám bohyni Fides, strážkyne pravdy. Premenil Rím v súvislé osídlenie, obyvateľov zaradil do remeselníckych združení a okolitých sedliakov organizoval do dedín (pagus). Zakázal krvavé obety, kultu bohyne Vesty a vestálkam upevnil ich postavenie a vybudoval chrám boha Jana. Reorganizoval tiež kňazstvo a založil zbor fetiálov, ktorí jediní mali právo vyhlasovať vojnu. Romulov desaťmesačný kalendár doplnil na dvanásťmesačný (t. j. doplnil mesiace január a február), určil sviatky a súdne dni. O svojich zmenách tvrdil, že vznikli po porade s nymfou Egeriou v posvätnom háji.
Mal vraj jedinú dcéru Pompiliu a jeho zaťom sa stal budúci prvý pontifex maximus Numa Marcius. Ich syn bol neskorší kráľ Ancus Marcius. Po smrti Numu nespálili, ale pochovali v kamennom sarkofágu pod Janiculom. Jeho nástupcom sa stal Tullus Hostilius.

Vplyv

O Numovi sa často tvrdilo, že bol Pythagorovým žiakom hoci už Lívius namieta, že ten žil až o dve storočia neskôr. Roku 181 pred Kr. našli pod Janiculom hrob s prázdnym sarkofágom a kamennou skrinkou s nápisom, že obsahuje spisy N. Pompilia, totiž 7 (alebo 12) latinských zvitkov o rímskej bohoslužbe a 7 (alebo 12) gréckych o filozofii. Keď si ich niekoľko vzdelaných ľudí prečítalo, odovzdali ich prétorovi a ten rozhodol, že by sa mali spáliť; to sa rozhodnutím senátu stalo. Pravdepodobne to bolo falzifikované zjavenie nymfy Egérie, ktoré by mohlo narušiť náboženský poriadok mesta. Na túto povesť naráža aj svätý Augustín v knihe „O Božom štáte“.
Franco Malerba

Život

Je absolventom janovskej univerzity Universita di Genova, kde v roku 1970 získal titul strojného inžiniera a o 4 roky neskôr v odbore fyziky titul PhD. Stal sa členom Národného výboru pre vedu, potom bol zamestnaný v NATO v talianskej La Spezia. Po zdarnom ukončení štúdia bol viac ako rok výskumným pracovníkom v USA a Francúzsku, od roku 1977 pracoval ako vedecký pracovník pre Taliansku vesmírnu agentúru (ASI). O 14 rokov neskôr tu absolvoval výcvik astronautov a v roku 1992 letel na obežnú dráhu Zeme.

Ocenenia a uznania

Po Malerbovi je pomenovaná planétka (9897) Malerba, ktorú objavili astronómovia M. Tombelli a U. Munari v roku 1996.
Usinens

Poloha

Obec má rozlohu 7,63 km². Najvyšší bod je položený 528 m n. m. a najnižší bod 260 m n. m.

Obyvateľstvo

Počet obyvateľov obce je 360 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Apatou

Polohopis

Apatou má rozlohu 2 020 km².

Obyvateľstvo

Apatou má 6581 obyvateľov (2009).
Graf vývoja obyvateľstva:
Zdroje: INSEE
Allibaudières

Poloha

Obec má rozlohu 24,13 km². Najvyšší bod je položený 166 m n. m. a najnižší bod 88 m n. m.

Obyvateľstvo

Počet obyvateľov obce je 256 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hynek Albrecht

Hynek Albrecht (* 5. august 1874, Praha, Rakúsko-Uhorsko – † 1933, Užhorod, vtedy Česko-Slovensko, dnes Ukrajina) bol český amatérsky entomológ – lepidopterológ. Bol členom Československé společnosti entomologické od roku 1907. Pôsobil dlhé roky na území Slovenska.

Biografia

Hynek Albrecht sa narodil 5. 8. roku 1874 v Prahe. Po skončení škôl pôsobil ako strojvodca c. k. štátnej dráhy. Neskôr pôsobil ako vrchný oficiál československých štátnych dráh. V roku 1924 pôsobil na území Slovenska v Leviciach, od roku 1925 v Bojnických kúpeľoch v okrese Prievidza. Hynek Albrecht zomrel asi v júli 1933 na území Podkarpatskej Rusi v Užhorode.

Entomologické aktivity

V entomológii sa venoval hlavne motýľom (Lepidoptera). Počas svojho pôsobenia v Čechách zbieral hmyz hlavne v južných Čechách, predovšetkým v okolí Veselí nad Lužnicí. V období svojho pôsobenia na Slovensku robil lepidopterologické zbery hlavne v okolí Levíc a Prievidze. Niektoré svoje faunistické údaje zhrnul v svojich krátkych prácach, ktoré zverejňoval v Časopise Čs. společnosti entomologické.
Jeho zbierka motýľov (Lepidoptera) je od roku 1934 uložená v Národním muzeu v Prahe.
Arthur Holmes

Život

Ako dieťa žil v Low Fell v Gatesheade, kde navštevoval základnú a strednú školu. V 17 rokoch bol prijatý na Royal College of Science (dnes Imperial College London), kde začal študovať fyziku. Po prvom roku sa však preorientoval na štúdium geológie a to aj napriek radám svojich učiteľov. Počas štúdia sa zaoberal geochronológiou a uskutočnil prvé presné rádiometrické datovanie pomocou uránu a olova. Ako magisterskému študentovi sa mu podarilo určiť prvý z „absolútnych vekov“ hornín, keď datoval devónske horniny zo Škandinávie ako 370 miliónov rokov staré. Jeho výsledky boli publikované po skončení štúdia v roku 1910. Tieto merania boli veľmi presné a platia dodnes len s malými zmenami.
Žil z nízkeho štipendia a po skončení školy si našiel prácu v geologickom prieskume a vyhľadávaní nerastných surovín v Mozambiku. Po šiestich mesiacoch neúspešného prieskumu dostal maláriu. Jeho stav bol natoľko vážny, že jeho rodina už bola upovedomená o jeho smrti. Neskôr sa však zotavil a vrátil do Spojeného kráľovstva kde vyučoval na Imperial College. V tomto období publikoval svoju monografiu The age of the Earth, kde sumarizoval svoje doterajšie merania veku hornín. Najstaršie horniny, ktoré sa mu podarilo analyzovať pochádzali z archaika a podľa jeho meraní mali 1,6 miliardy rokov. Neskôr po objavení izotopov toto meranie reinterpretoval na 3 miliardy rokov.
V roku 1917 získal doktorát z prírodných vied a od roku 1920 pracoval pre ropnú spoločnosť v Barme ako vedúci geológ. Po neúspechoch firmy sa v roku 1924 vrátil domov bez peňazí. Počas pobytu v Barme ho sprevádzal aj jeho trojročný syn, ktorý tu ochorel na dizentériu a krátko pred Holmsovým odchodom zomrel. V roku 1924 mu ponúkli miesto prednášajúceho geológie na univerzite v Durhame. Po tom čo v roku 1938 zomrela jeho prvá manželka, vzal si Doris Reynoldsovú, geologičku ktorá s ním spolupracovala v Durhame. V roku 1942 sa stal členom Kráľovskej spoločnosti a v nasledujúcom roku získal miesto na univerzite v Edinburghu, kde pracoval až do odchodu do dôchodku roku 1956. V roku 1944 vydal svoju učebnicu geológie Principles of physical geology.
Vo svojej dobe bol Arthur Holmes jedným z mála vážených geológov, ktorí považovali Wegenerovu teóriu o pohybe kontinentov za možnú.
Peter Madáč

Život

Pochádzal z chudobnej rodiny: jeho otec Juraj Madáč bol roľník a kočiš vo Veľkej Polome. Matka sa volala Anna, rodená Hatvanská.
Študoval na gymnáziu v Kežmarku, Levoči, v Debrecíne, od roku 1757 medicínu vo Wittenbergu, Lipsku, Berlíne. Vo funkcii stoličného lekára položil základy verejného zdravotníctva v Liptove aj v Malohonte, vypracoval návrh na školenie pôrodných babíc. Autor dizertačnej práce o regenerácii ciev a diela o chemických reakciách, ktoré predložil pri nostrifikácii lekárskeho diplomu na Trnavskej univerzite.
Blonville-sur-Mer

Poloha

Obec má rozlohu 6,8 km². Najvyšší bod je položený 112 m n. m. a najnižší bod 2 m n. m.

Obyvateľstvo

Počet obyvateľov obce je 1592 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plačlivé pliesko

Okolie

Nachádza sa v priehlbni obklopenej kamením a trávou v hornej časti Jamníckej doliny v Roháčskom kotli pod Žiarskym sedlom a východnou stenou Plačlivého južne od Ostrého Roháča. Po ukončení pastvy sa v okolí obnovili ostrovčeky kosodreviny. Južne od neho sa nachádzajú ďalšie dve menšie plesá. V roku 1931 bolo preskúmané dvojicou poľských bádateľov Jerzym Młodziejowskim a Tadeuszom Zwolińskim.

Vodný režim

Pleso nemá povrchový prítok. Odteká z neho bezmenný prítok Jamníckeho potoka patriaceho do povodia Váhu.
Strážov (vrch)

Geológia

Strážov je tvorený rozsiahlymi príkrovovými telesami hronika ležiacimi na fatriku. Oblasť je tvorená hrubými vrstvami druhohorných vápencov a dolomitov. V oblasti Strážova bol dávnejšie vyčlenený samostatný strážovský príkrov, dnes zaraďovaný ako čiastkový príkrov do považského príkrovu - veľkého telesa hronika, dnes dezintegrovaného eróziou a treťohorným výzdvihom pohoria.
Humánna veda

Humánna veda je veda, ktorá sa zaoberá človekom. Vymedzenie voči duchovným vedám (spoločenským vedám) a prírodným vedám je často veľmi sporné.
Patrí sem najmä psychológia, sociológia, pedagogika, politológia, sociálna psychológia, antropológia, humánna biológia, humánna medicína.
La Chapelle-Cécelin

Poloha

Obec má rozlohu 5,22 km². Najvyšší bod je položený 242 m n. m. a najnižší bod 160 m n. m.

Obyvateľstvo

Počet obyvateľov obce je 223 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vrchárka čiernohrdlá

Výskyt a stav na Slovensku

Vrchárka čiernohrdlá bola prvýkrát zaznamenaná na Slovensku 30. októbra 2010, podarilo sa odchytiť jedného samčeka v ornitologickom stacionári Drienovec.
Štikanie (delenie)

Štikanie je zaužívaný názov pre pracovný postup technológie delenia materiálu. Princíp delenia je podobný ako pri strihaní materiálu. Rozdiel medzi štikaním a strihaním je v konštrukcii čeľustí nástroja – klieští. používa sa najmä na delenie drôtov.

Konštrukcia

Rozdiel v konštrukcii čeľustí deliaceho nástroja spočíva v tom, že pri strihaní sa rezné kliny tesne kĺžu po sebe, pričom roviny, v ktorých ležia rezné hrany klinov sú síce tesné, ale nie totožné. Ku deleniu materiálu dochádza na dotyku rezných klinov. Pri štikaní ležia rezné hrany nástroja oproti sebe, materiál sa oddelí tým že sa rezné hrany spoja. Rezné hrany klinov teda ležia v jednej rovine. Pracovná operácia umožňuje relatívne rýchle a pri vhodnej konštrukcii reznej hrany i presné delenie. Keďže sa kliny vtláčajú do materiálu oproti sebe, dochádza ku intenzívnej plastickej deformácii, čo je spojené so značnými silami a deformáciou strihaného dielu. Preto sa tento spôsob delenia používa hlavne na delenie drôtov v strojárenstve, hutníctve a elektrotechnike tam, kde nezáleží na deformácii konca drôtu. Konštrukciou rezného klina tak, že jedna časť klinu je priama a leží v rovine rezu, a len druhá časť je zošikmená je možné preniesť takmer celú deformáciu deleného materiálu len na jeho druhú časť, čím je prvá časť takmer nedeformovaná.
Košeľa

Košeľa je časť oblečenia, ktorá slúži k zakrytiu hornej časti ľudského tela. Názov pochádza z latinského slova casula, označujúceho plášť s kapucňou.
Je to kus oblečenia vyrobený z látky, ktorý zakrýva celú hornú polovicu tela. Má golier, rukávy a vertikálne zapínanie na gombičky, ktoré sa môžu rozopnúť po celej dlžke.
Pohronský Ruskov

Občianska vybavenosť

V obci je rímskokatolícky kostol Ružencovej Panny Márie z roku 1956.
Filip (protipápež)

Filip (lat. Philippus) bol taliansky duchovný a protipápež (iba jediný deň – 31. júla 768).
Okrem toho, že sa stal protipápežom iba na jediný deň, nie je o ňom nič známe. 31. júla 768 sa dostal na čelo rímskej cirkvi, keď deň predtým Rím padol do rúk longobardských vojsk. Vo väzení sa na príkaz ich kráľa Desideria ocitol uchvatiteľský protipápež Konštantín II. Vtedy Rimania ustanovili na jeho miesto Filipa, kaplána kláštora San Vito. Odviedli ho do Lateránskej baziliky kde bol vykonaný intronizačný obrad.
Na čele cirkvi sa udržal iba niekoľko hodín. Počas hostiny ho skupina odporcov longobardského kráľa vyviedla z Lateránskeho paláca a vrátila späť do kláštora.
Anse (obec)

Poloha

Obec má rozlohu 15,23 km². Najvyšší bod je položený 358 m n. m. a najnižší bod 167 m n. m.

Obyvateľstvo

Počet obyvateľov obce je 6 251 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pailhès (Ariège)

Poloha

Obec má rozlohu 21,52 km². Najvyšší bod je položený 532 m n. m. a najnižší bod 267 m n. m.

Obyvateľstvo

Počet obyvateľov obce je 390 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vraux

Poloha

Obec má rozlohu 12,8 km². Najvyšší bod je položený 116 m n. m. a najnižší bod 73 m n. m.

Obyvateľstvo

Počet obyvateľov obce je 476 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jacob Hansen

Biografia

Hansen svoje prvé hudobné pokusy skúšal vo svojich pätnástich rokoch, keď so svojím priateľom odohral niekoľko jamových stretnutí. To bolo základom pre založenie thrash metalovej skupiny Black Creed o rok neskôr, ktorá neskôr zmenila svoj názov na skupinu Invocator. Na začiatku deväťdesiatych rokov vydala skupina tri albumy, na ktorých je možné počuť Hansena ako speváka a gitaristu. V roku 1995 sa skupina Invocator opäť rozpadla. O sedem rokov neskôr skupina reformovala a v roku 2003 vydala svoj posledný album Through the Flesh to the Soul. Potom sa Hansen pridal ku skupine Beyond Twilight, s ktorou spieval na dvoch albumoch a hral na rytmickú gitaru. V roku 2007 spieval Hansen v progresívno-metalovej skupine Anubis Gate v ich albume s názvom Andromeda Unchained.
Od roku 1990 sa Hansen objavuje aj ako hudobný producent a vedie nahrávacie štúdio Hansen Studios v meste Ribe. Najprv pracoval s miestnymi dánskymi skupinami ako Urkraft, Raunchy alebo Arcane Order. Od polovice nultých rokov prišli do mesta Ribe prvé zahraničné skupiny ako Maroon, Deadlock alebo Rock Rock. V roku 2003 Hansen produkoval demonahrávku Beat the Meat skupiny Volbeat. Hoci pôvodne mal s hudbou tejto skupiny málo spoločného, stal sa ich materským producentom. Posledný Hansenov produkovaný album bol Thrash Anthems od renomovanej nemeckej skupiny Destruction.
Bougy

Poloha

Obec má rozlohu 3,03 km². Najvyšší bod je položený 117 m n. m. a najnižší bod 50 m n. m.

Obyvateľstvo

Počet obyvateľov obce je 435 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rolando Santos

Životopis

Do rehole Lazaristov vstúpil 17. júna 1971 a 1. júna 1974 bol vysvätený za kňaza. Po dlhých rokoch pastorácie ho pápež Benedikt XVI. 6. apríla 2011 vymenoval za alotau-sdeiského biskupa. Biskupský erb podľa pôvodného návrhu Mons. Santosa navrhol slovenský heraldik Marek Sobola.